La data de 5 mai 2024, polițiștii din cadrul Serviciului Rutier au oprit pentru control, pe drumul județean DJ 282, în comuna Trușești, un autoturism condus de un bărbat, de 60 de ani, din aceeași localitate. În urma verificărilor efectuate, s-a stabilit faptul că acesta transporta patru persoane, contra cost, fără a fi autorizat în acest sens. Bărbatul a fost sancționat contravențional cu amendă în cuantum de 1000 de lei, iar ca măsură complementară, i-a fost suspendat dreptul de a utiliza autovehiculul pentru o perioada de 6 luni.